‘বিহারের উন্নয়নে অসন্তুষ্ট? জানাক স্পষ্ট করে’, বিরোধীদের জবাব পীযুষ গোয়েলের

নয়াদিল্লি: ১ ফেব্রুয়ারি (1 February) বাজেট (Union Budget-2025) পেশ করেছেন কেন্দ্রীয় অর্থমন্ত্রী নির্মলা সীতারামন (Union Finance Minister Nirmala Sitharaman) ।

বাজেট পেশ করা শেষেই বিরোধীদের বক্তব্য, বিহারের (Bihar) জন্য ‘কল্পতরু’, ছিল এবারের বাজেট। বাজেটকে ‘ভোটমুখী’ বাজেট বলে সমালোচনা শুরু করেন বিরোধোরী। তাদের বক্তব্য, সাহস দেখাতে পারলেন না, প্রধানমন্ত্রী নরেন্দ্র মোদি। তাই ভোটমুখী বাজেট পেশ করেছে কেন্দ্র।

এবার বিরোধীদের এই সমালোচনার জবাব দিলেন কেন্দ্রীয় শিল্প ও সরবরাহ মন্ত্রী পীযুষ গোয়েল (Union Industry and Supply Minister Piyush Goyal )।

আরও পড়ুন: ভোট ৫ ফেব্রুয়ারি, স্বাধীন পর্যবেক্ষকের দাবিতে মুখ্য নির্বাচন কমিশনারকে চিঠি কেজরির

সংসদের বাইরেই সাংবাদিকদের প্রশ্নের মুখে কেন্দ্রীয় মন্ত্রী গোয়েল বলেন, বিহারকে দেখে হিংসা করছে ওরা।

বিহার এত উন্নয়ন পাচ্ছে বলে, “ঈর্ষান্বিত” হয়ে পড়ছে ওরা। গোয়েল বলেন, বিরোধীরা স্পষ্ট করে জানান, ওরা কি বিহারের উন্নতি হোক সেটা চায় না। এদিন কেন্দ্রীয় মন্ত্রীর প্রশ্ন, বিরোধীরা তাহলে কি চায়? বিরোধীরা চায়, যে বিহারের সঙ্গে অবিচার করা হোক। রাজ্যের উন্নতির জন্য বিহারকে এত কিছু দেওয়া হয়েছে, সেটা সহ্য করতে পারছে না। তারা কি বিহারের উন্নয়নে অসন্তুষ্ট?

গোয়েল বলেন, প্রধানমন্ত্রী নরেন্দ্র মোদি ২০১৪ সালে বলেছিলেন যে সরকারের নীতি হবে ‘পূর্ব দিকে তাকান, পূর্বে কাজ করুন। যতক্ষণ না পূর্ব রাজ্য এবং উত্তর-পূর্ব রাজ্যগুলি ‘বিকাশ না হবে ততক্ষণ দেশ উন্নত হবে না’।

মোদির কথা পুনর্ব্যক্ত করে গোয়েল বলেন, পূর্ব ও উত্তর-পূর্ব রাজ্যগুলির উন্নয়ন ২০১৪ সাল থেকে মোদি সরকারের নীতি।

কেন্দ্রীয় মন্ত্রী নির্মলা সীরামনের বাজেট পেশের ভূয়সী প্রশংসা করে পীষুষ গোয়েল বলেন, খুব ভারসাম্য রেখে একটি বাজেট পেশ করা হয়েছে। এই বাজেট নিয়ে মধ্যবিত্তরা খুশি। মধ্যবিত্তের জন্য স্বস্তির কথা তুলে ধরে মন্ত্রী বলেন, উৎপাদন খাতে উৎসাহ বাড়বে কর্মসংস্থানের সুযোগ। কৃষকদের সুযোগ সুবিধা দেওয়া হয়েছে।

বছরের শেষেই বিহারে বিধানসভা নির্বাচন। ২০২৫-২৬ সালের বাজেটে অর্থমন্ত্রী বিহারের জন্য মাখানা বোর্ড তৈরি, পশ্চিম কোসি খালের জন্য আর্থিক সহায়তা এবং আইআইটি পটনার সম্প্রসারণের পাশাপাশি আরও একাধিক ঘোষণা করেছেন। অর্থমন্ত্রী আরও ঘোষণা করেন, কেন্দ্র ভবিষ্যতের প্রয়োজন মেটাতে বিহারে তিনটি গ্রিনফিল্ড বিমানবন্দরের সুবিধার পাশাপাশি জাতীয় খাদ্য প্রযুক্তি, উদ্যোক্তা এবং ব্যবস্থাপনা ইনস্টিটিউট স্থাপন করবে।